অভিযানের নেতৃত্বে থাকা নগর পুলিশের সহকারী কমিশনার (পাঁচলাইশ জোন) এসএম মোবাশ্বের হোসেন বলেন, বাড়ি থেকে অস্ত্র ও অস্ত্র তৈরির সরঞ্জাম উদ্ধার শেষে বাপ্পীকে নিয়ে ফেরার পথে তার ছোট ভাই সালাউদ্দিন রুমির নেতৃত্বে ৫০ থেকে ৬০ জন লোক পুলিশের ওপর হামলা চালিয়ে বাপ্পীকে ছিনিয়ে নিয়ে যায়। অভিযানে বাড়ি থেকে একটি বিদেশী রিভলবার, একটি শাটার গান, একটি এয়ারগান, চাইনিজ কুড়াল, বিভিন্ন সাইজের চারটি ধামা, ১৬ টি বিভিন্ন সাইজের ছুরি, ওয়েল্ডিং মেশিন, বাতাস সরবরাহকারী মেশিন, লোহার ঘষার রেত, কাটা কম্পাস, ড্রিল মেশিনের মুখ, লোহার ছাঁচ, গিøন্ডার মেশিন, অস্ত্রের ম্যাগাজিন স্প্রিং, ছোট বড় প্লাস, ড্রিলিং স্কুসহ অস্ত্র তৈরীর বিভিন্ন সরঞ্জাম উদ্ধার করা হয় বলে জানান তিনি।